কুতুবদিয়ায় স্টার্টআপ, বিজ্ঞান প্রকল্প ও উদ্ভাবনী ভাবনা প্রদর্শনী অনুষ্ঠিত

Fri, 12 Jun 2026 15:02:30 +0000

⁣কক্সবাজারের কুতুবদিয়ায় উপজেলা পর্যায়ের “Startup, Science Project and Innovation Idea Showcasing Program” উপলক্ষে প্রদর্শনী ও পুরস্কার বিতরণ অনুষ্ঠান অনুষ্ঠিত হয়েছে।
‎
‎শুক্রবার (১২ জুন) কুতুবদিয়া মডেল হাই স্কুল অ্যান্ড কলেজ প্রাঙ্গণে আয়োজিত এ অনুষ্ঠানে প্রধান অতিথি হিসেবে উপস্থিত ছিলেন কুতুবদিয়া উপজেলা নির্বাহী কর্মকর্তা মোঃ মিজানুর রহমান। এতে বিশেষ অতিথি ছিলেন উপজেলা বিএনপির সাবেক সভাপতি আলাল আহমদ।
‎
‎অনুষ্ঠানে বক্তব্য রাখেন কুতুবদিয়া সরকারি কলেজের প্রভাষক ইশতেহাদুল ইসলাম, কুতুবদিয়া সরকারি বালিকা উচ্চ বিদ্যালয়ের সহকারী শিক্ষক খাদেমুল ইসলামসহ অন্যান্য অতিথিবৃন্দ। অনুষ্ঠানের সঞ্চালনা করেন কুতুবদিয়া মডেল স্কুল অ্যান্ড কলেজের অধ্যক্ষ মুহাম্মদ জহিরুল ইসলাম।
‎
‎এ সময় উপস্থিত ছিলেন সরকারি বালিকা উচ্চ বিদ্যালয়ের প্রধান শিক্ষক জিগারুন নাহার, কুতুবদিয়া মডেল স্কুল অ্যান্ড কলেজের সিনিয়র শিক্ষক বদরুল আনাম মুবিন,কুতুবদিয়া মহিলা কলেজের প্রভাষক মোঃ নজরুল ইসলাম সহ উপজেলার বিভিন্ন শিক্ষা প্রতিষ্ঠানের শিক্ষক-শিক্ষার্থী এবং প্রিন্ট ও ইলেকট্রনিক মিডিয়ার সাংবাদিকবৃন্দ।

‎অনুষ্ঠানে শিক্ষার্থীদের উদ্ভাবনী চিন্তা, বিজ্ঞানভিত্তিক প্রকল্প ও স্টার্টআপ ধারণা তুলে ধরা হয়। এতে উপজেলার বিভিন্ন শিক্ষা প্রতিষ্ঠানের শিক্ষার্থীরা অংশগ্রহণ করে তাদের প্রকল্প প্রদর্শন করেন।

‎
‎অনুষ্ঠান শেষে প্রতিযোগিতায় অংশগ্রহণকারী বিজয়ীদের মাঝে পুরস্কার বিতরণ করা হয়। বক্তারা শিক্ষার্থীদের বিজ্ঞানমনস্ক ও উদ্ভাবনী চিন্তায় উদ্বুদ্ধ করতে এ ধরনের আয়োজন নিয়মিত করার ওপর গুরুত্বারোপ করেন।