যুক্তরাষ্ট্রে অনুমোদন ২৪ ঘন্টায়, বাংলাদেশে লেগেছে ৮মাস

Wed, 30 Jul 2025 10:46:30 +0000

⁣স্টাফ রিপোর্টার, দিনাজপুর > শিক্ষা সাংস্কৃতি অর্থনীতি বানিজ্য অবকাঠামো উন্নয়নে তথ্য বিনিময় এবং অংশিদারিত্বে দিনাজপুর পৌরসভার সাথে যুক্তরাষ্ট্রের ফ্লোরিডা অঙ্গরাজ্যের পার্ক পেমব্রক সিটির মধ্যে একটি উন্নয়ন চুক্তি সম্পাদিত হয়েছে। আজ বুধবার জেলা প্রশাসকের সম্মেলন কক্ষে ওই চুক্তি স্বাক্ষর করে ফ্লোরিডার ভাইস মেয়র মুশফিকা কাশেম এবং দিনাজপুর পৌরসভায় প্রশাসকের দ্বায়িত্বে থাকা অতিরিক্ত জেলা প্রশাসক ( সাবিক) মোহাম্মদ রিয়াজ উদ্দিন। চুক্তি স্বাক্ষর অনুষ্ঠান ফ্লোরিডার ভাইস মেয়র মুশফিকা কাশেম বলেন, বিশ্বের বহু দেশের সাথে এধরনের চুক্তির নজির রয়েছে। বাংলাদেশে এ ধরনের চুক্তি এটাই প্রথম। তিনি যেহেতু জন্ম সূত্রে দিনাজপুরের বাসিন্দা। তাই প্রকল্পটি দিনাজপুর পৌরস়ভার জন্য হাতে নিযেছিলেন। প্রকল্প প্রস্তাব ফ্লোরিডা কর্তৃপক্ষ ২৪ ঘন্টা সময়ের মধ্যে অনুমোদন করেছিল। আর সেটি বাংলাদেশ সরকারের কাছে সম্মতি নিতে ৮ মাস সময় লেগেছে। প্রকল্প বাস্তবায়িত্ব হলে সুফল মিলবে বলে আশাবাদী তিনি।
ওই চুক্তির মাধ্যমে দেড়শো বছরের পুরানো দিনাজপুর পৌরসভা সাথে যুক্তরাষ্ট্রের ফ্লোরিডা অঙ্গরাজ্যের পার্ক পেমব্রক সিটি কর্তৃপক্ষ সেতু বন্ধন রচিত হবে।
দিনাজপুর পৌরসভার অবকাঠামোগত উন্নয়ন, শিক্ষা, চিকিৎসা সহ বিভিন্ন বিষয়ে সহায়তা দেবে ইউএসএর প্রতিষ্ঠানটি।
জেলা প্রশাসক মোঃ রফিকুল ইসলামের সভাপতিত্বে অনুষ্ঠিত চুক্তি স্বাক্ষর অনুষ্ঠানে উপস্থিত ছিলেন পুলিশ সুপার মারুফাত হুসাইনসহ অন্যান্যরা।
শেষে কেক কাটেন তারা।
####